Държавен вестник, бр. 26, 2016 г., стр. 37

БРОЙ  26	
Д Ъ Р Ж А В Е Н  В Е С Т Н И К 	
СТР.  37  
като признават важността на принципите 
за суверенитет, равенство, взаимно уважение 
и взаимна полза;
като желаят укрепване на приятелските 
отношения между двете държави и техните 
народи и насърчаване на взаимното разби-
рателство и познание чрез културно сътруд-
ничество между двете държави;
вярвайки, че това сътрудничество ще бъде 
от полза за Страните; 
и
съгласно действащото законодателство и 
нормативна уредба в съответните държави, 
както и процедурите и политиките по кул-
турните въпроси
съставиха следния Меморандум за раз-
бирателство:
Член 1
Цел
Целта на настоящия Меморандум за 
разбирателство е да насърчава и развива 
сътрудничеството в областта на културата 
между Страните.
Член 2
Области на сътрудничество 
Страните развиват сътрудничество в сфе-
рата на културата в следните области:
а) съвместни изложби, семинари, работни 
срещи, конференции, научноизследователска 
и развойна дейност, развитие на човешките 
ресурси чрез мероприятия за съвместна 
дейност;
б) обмен на експерти в областта на музей-
ното дело, фолклора и филмовото изкуство;
в) обмен на театрални изпълнители, 
солисти и изпълнителски групи в областта 
на музикалното, театралното и танцовото 
изкуство, както и индивидуални творци в 
тези области; 
г) обмен на информация, рекламни ма-
териали и списания;
д) консервация, защита и реставрация на 
недвижими културни ценности; 
е) международни фолклорни фестивали, 
изкуства, традиционни танци, традиционна 
музика и занаяти;
ж) институции на киноиндустрията, об-
разователни институции в двете държави; и 
з) други области, за които Страните са 
се договорили.
Член 3
Съвместна работна група
1. Страните могат да създадат Съвместна 
работна група с цел улесняване, наблюдава-
не, оценяване и преглед на прилагането на 
настоящия Меморандум за разбирателство. 
2. Съвместната работна група ще бъде съв-
местно председателствана от представители 
на Страните, с участието на представители 
на други министерства и агенции и ще засе-
дава най-малко веднъж на всеки две години, 
алтернативно в Индонезия и България.
3. При определени обстоятелства, когато 
заседанията не могат да бъдат проведени, ще 
се осъществява обмен на документи.
Член 4
Прилагане
Дейностите, посочени в настоящия Ме-
морандум за разбирателство, ще се прилагат 
чрез разработване на конкретни програми 
за прилагането му между Страните или от 
техни институции или организации. Тези 
програми могат да регламентират финансови 
и други въпроси, които не са включени в 
настоящия Меморандум.
Член 5
Права на интелектуална собственост
Страните ще защитават авторското право 
и сродните му права в областта на културата 
и изкуството в съответствие с национални-
те си закони и подзаконови актове, както 
и с международните задължения, поети от 
съответните им държави.
Член 6
Нематериално културно наследство
1. Страните вземат под внимание неоце-
нимата роля на нематериалното културно 
наследство като фактор за сближаване, 
културен обмен и взаимно разбирателство 
между хората. За целта, Страните ще насър-
чават сътрудничеството си за обмен на опит 
в областта на опазване на нематериалното 
културно наследство, на неговото докумен-
тиране, развитие и популяризиране. 
2. Достъпът до традиционни познания и 
фолклор, включително тяхното опазване, 
събиране, съхраняване и обмен, по насто-
ящия Меморандум за разбирателство се 
регламентират в конкретни споразумения 
за прилагане между страните.
Член 7
Поверителност
Въпросите, свързани с поверителността 
на документите, информацията или всички 
други данни, обменяни, получени или доста-
вяни от която и да е от Страните във връзка 
с прилагането на настоящия Меморандум 
за разбирателство, както и на всички други 
споразумения в изпълнение на Меморан-
дума се регламентират чрез допълнителни 
договорености между Страните.